

Pressemelding (03.10.2019)

Assemblin kjøper Hagen Holding AS

**Gjennom kjøp av alle aksjene i Hagen Holding AS, overtar Assemblin AS rørleggerselskapene Arve Hagen AS, Ramsøy AS og Gjøvik Varme og Sanitær AS. De tre selskapene har over 110 ansatte og en forventet omsetning på 240 mnok. Holdingselskapet skifter navn til Assemblin Innlandet AS.**

Med forbehold om godkjenning fra Konkurransetilsynet, vil overtakelsen formelt skje i løpet av november 2019. Bortsett fra navnendringen i holdingselskapet, vil driften i de ervervede selskapene bli videreført uten endringer.

**Ledende posisjon**

- Vi har sterk markedsposisjon i Oslo og regionene sørover, på begge sider av Oslofjorden, men vi har lenge hatt ønske om å utvide og styrke aktiviteten i innlandsområdet, sier administrerende direktør Torkil Skancke Hansen i Assemblin AS.

- Kjøpet av Hagen Holding passer svært godt inn i denne strategien. Gjennom de tre datterselskapene i henholdsvis Brumunddal, Lillehammer og Gjøvik tar vi en ledende posisjon i innlandsområdet. Vi etablerer oss i et marked i vekst og som ikke i like sterk grad følger de sykliske svingningene som Oslo. Bedriften har historisk hatt gode resultater, og vi forventer at dette vil fortsette også i fremtiden, sier Hansen.

**Riktig timing**

- Hagen Holding AS har hatt ønske om å utvikle forretningen og vokse i det geografiske nærområdet, noe som sammenfalt med Assemblins strategi om utvikling og vekst gjennom erverv, sier daglig leder Jo Finborud i Hagen Holding AS.

- Assemblin ønsker å drive selskapene videre som i dag, med samme ledelse og organisering. Dette passer oss godt. Vi er sikre på at Assemblin blir en positiv og trygg eier, samtidig som vi blir tilført kompetanse og fremtidsmuligheter vi ikke har i dag. Vi blir nå en del av et av de største rørleggerselskapene i Norge, der ambisjonen også er å være det mest lønnsomme. Timingen for å selge var riktig, og ønsket for fremtidig utvikling sammenfaller med Assemblin sin strategi og tankesett for den videre driften, sier Finborud.

**Ny styreleder**

Administrerende direktør Torkil Skancke Hansen i Assemblin AS overtar styrelederjobben i både holdingselskapet og de tre datterselskapene. Jo Finborud, Dag Brenden og Tormod Ulvesveen fortsetter i sine stillinger som daglige ledere i de ervervede selskapene, med Jo Finborud i rollen som regionssjef for Assemblin Innlandet AS

Dagens eiere i Hagen Holding / Ramsøy vil også komme inn på eiersiden i Assemblin.

**Bildetekst:**

Jo Finborud blir regionssjef i Assemblin Innlandet AS etter at Assemblin kjøper alle aksjene i Hagen Holding AS.

***For mer informasjon, kontakt:***

Adm.dir. Torkil Skancke Hansen, Assemblin AS

+47 97 57 75 54

torkil.hansen@assemblin.no

Daglig leder Jo Finborud, Hagen Holding AS

+47 905 51 133

Jo.finborud@arvehagen.no

***Fakta om Assemblin***

*Assemblin er en komplett installasjons- og servicepartner med virksomhet i Norge, Sverige og Finland. Vi utformer, installerer og vedlikeholder tekniske systemer for luft, vann og energi. Vi har en omsetning på over 8,2 milliarder svenske kroner og cirka 5.700 engasjerte medarbeidere på rundt 100 steder i Norden. I Norge har Assemblin nesten 600 ansatte og omsetter for ca. 1,2 milliarder kroner.*

Les mer på assemblin.no